What will happen if the semi-finals get washed out
వర్షంతో సెమీ ఫైనల్ మ్యాచ్‌లు రద్దయితే..?
ఛాంపియన్స్ ట్రోఫీలో ఏ మ్యాచ్‌లకి రిజర్వ్ డే లేదు. సెమీస్‌లో కనీసం 20 ఓవర్లు ఆట సాధ్యంకాని నేపథ్యంలో లీగ్
TNN | Updated:
Jun 14, 2017, 04:24PM IST
ఛాంపియన్స్ ట్రోఫీలో వర్షం కారణంగా కొన్ని మ్యాచ్&zwnj;లు రద్దయితే.. మరికొన్ని డక్&zwnj;వర్త్ లూయిస్ పద్ధతిలో ఫలితం తేలాయి. ప్రస్తుతం టోర్నీ సెమీస్ దశకు వచ్చేసింది. ఆతిథ్య ఇంగ్లాండ్&zwnj;తో బుధవారం పాకిస్థాన్ తొలి సెమీ ఫైనల్&zwnj; మ్యాచ్&zwnj;లో ఢీకొంటుండగా.. భారత్&zwnj;తో గురువారం రెండో సెమీ ఫైనల్లో బంగ్లాదేశ్ తలపడనుంది. భారీ అంచనాల మధ్య టోర్నీకి వచ్చిన ఆస్ట్రేలియా జట్టు వర్షం కారణంగా సెమీస్ అవకాశాన్ని చేజార్చుకుంది. ఆ జట్టు ఆడిన రెండు మ్యాచ్&zwnj;లు వర్షం కారణంగా రద్దవడంతో ప్రత్యర్థితో కలిసి పాయింట్లు పంచుకుంది. లీగ్ దశ సరే.. సెమీస్ మ్యాచ్&zwnj;లకి వరుణుడు అడ్డుపడితే.. ఫలితం ఎలా..?
ఛాంపియన్స్ ట్రోఫీలో ఏ మ్యాచ్&zwnj;లకి రిజర్వ్ డే లేదు. సెమీస్&zwnj;లో కనీసం 20 ఓవర్లు ఆట సాధ్యంకాని నేపథ్యంలో లీగ్ దశలో మెరుగైన స్థానంలో నిలిచిన జట్టును విజేతగా ప్రకటిస్తారు. మూడు మ్యాచ్&zwnj;ల్లో రెండింట్లో గెలిచిన భారత్ 4 పాయింట్లతో గ్రూప్-బిలో అగ్రస్థానంలో నిలిచింది. తర్వాత పాకిస్థాన్ కూడా రెండు మ్యాచ్&zwnj;ల్లో విజయం సాధించి 4 పాయింట్లతో రెండో స్థానంలో లీగ్ దశను ముగించింది. భారత్&zwnj;తో పోలిస్తే నెట్ రన్&zwnj;రేట్&zwnj; పాక్&zwnj;కు తక్కువగా ఉంది.
గ్రూప్- ఎలో మూడు మ్యాచ్&zwnj;ల్లోనూ గెలుపొందిన ఇంగ్లాండ్ ఆరు పాయింట్లతో అగ్రస్థానంలో నిలవగా.. తర్వాత స్థానంలో ఒక మ్యాచ్ విజయం, ఒక మ్యాచ్ వర్షం కారణంగా రద్దవడంతో మూడు పాయింట్లతో బంగ్లాదేశ్ నిలిచింది. ఒకవేళ వర్షం కారణంగా రెండు సెమీస్ మ్యాచ్&zwnj;లు రద్దయితే భారత్, ఇంగ్లాండ్ ఫైనల్ చేరతాయి. ఫైనల్&zwnj;కి కూడా రిజర్వ్ డే లేని నేపథ్యంలో 20 ఓవర్ల ఆట కూడా సాధ్యం కాకపోతే ఇరుజట్లని సంయుక్త విజేతగా ప్రకటిస్తారు.